《九日与诸僚长登茱萸亭》
明代·潘梅

令节凭高引兴长，半天秋色落壶觞。茱萸亭畔濡凉露，砧杵人间捣夕阳。

天碧纵横啼过雁，山青悲咽乱唫螀。不知此日龙山会，潦倒谁如落帽狂。

作者简介：潘梅，字元夫，号罗阳梅。顺德人。明世宗嘉靖七年（一五二八）举人，卒业太学。官抚州通判、南京户部郎中。后归隐罗浮。清屈大均编《广东文选》卷六、清梁善长《广东诗粹》卷四、清温汝能《粤东诗海》卷二一等有传。